Na temelju članka 98. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10-ispravak, 90/11,5/12, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19, 64/20, 151/22 i 156/23) Školski odbor Centra za odgoj i obrazovanje „Goljak“, Zagreb, Goljak 2 na sjednici održanoj 11. srpnja 2024., uz prethodnu suglasnost Gradske skupštine Grada Zagreba Klasa: 024-01/24-003/280, Urbroj: 251-16-04-24-15 od 27. lipnja 2024. donio je

**ODLUKU**

**O IZMJENAMA I DOPUNAMA**

**STATUTA CENTRA ZA ODGOJ I OBRAZOVANJE „GOLJAK“**

**Članak 1.**

U Statutu Centra za odgoj i obrazovanje „Goljak“ Klasa: 602-02/19-06/01, Urbroj: 251-266-19-2, od 14. ožujka 2019., u članku 2. stavak 1. mijenja se i glasi: „Centar je javna ustanova koja obavlja djelatnost osnovnog odgoja i obrazovanja i predškolski odgoj i obrazovanje učenika i djece s većim teškoćama u razvoju s tjelesnom invalidnošću i kroničnim bolestima.“

**Članak 2.**

U članku 21. iza stavka 1. dodaje se stavak 2. koji glasi: „U izvanrednim okolnostima, kada nije moguće izvođenje nastave u školi, škola može za sve učenike ili dio učenika određenih razrednih odjela izvoditi nastavu na daljinu uz suglasnost osnivača, na temelju prethodne suglasnosti ministra.“

Dosadašnji stavak 2. postaje stavak 3.

**Članak 3.**

U članku 24. dodaje se novi stavak koji glasi: „Centar može surađivati sa mjesnom samoupravom u ostvarivanju interesa djece i mladih u slobodnom vremenu i sudjelovati u kulturnim, sportskim i drugim manifestacijama.“

**Članak 4.**

U članku 26. u stavku 1. iza riječi „ekološkog“  dodaju se  riječi: „građanskog,  poduzetničkog“.

**Članak 5.**

U članku 32., stavku 2., točki 3., alineji 5. iza riječi „Gradski ured“ dodaju se riječi „Grada Zagreba nadležan za poslove obrazovanja (u daljnjem tekstu: Gradski ured).“.

alineja 9. mijenja se i glasi:

„ -usvaja prijedlog financijskog plana, polugodišnji i godišnji izvještaj o izvršenju financijskog

plana na prijedlog ravnatelja;“.

U točki 4. u alineji 2. riječi „70. 000,00 kuna bez PDV-a“ zamjenjuju se riječima „26.540,00 eura bez PDV-a;“

alineja 3. mijenja se i glasi: „-odlučuje o nabavi radova, robe i usluga pojedinačne vrijednosti prelazi 26.540,00 eura bez PDV-a;“.

u alineji 7. riječi „70. 000,00 kuna bez PDV-a“ zamjenjuju se riječima: „26.540,00 eura bez PDV-a;“.

U točki 5., alineji 3.mijenja se i glasi: „ odlučuje o nabavi radova, robe i usluga pojedinačne vrijednosti od 9.290,01 eura bez PDV-a do 26.540,00 eura bez PDV-a;“.

u alineji 4. riječi „od 20.000,00 do 70.000,00 kuna bez PDV-a“ zamjenjuju se riječima „od 9.290,01 do 26.540,00 eura bez PDV-a;“.

u alineji 5. riječi „70.000,00 kuna bez PDV-a“ zamjenjuju se riječima „26.540,00 eura bez PDV-a;“.

**Članak 6.**

U članku 33. dodaje se stavak 2. koji glasi: „Članovi školskog odbora moraju ispunjavati zakonom propisane uvjete za imenovanje.“.

Dosadašnji stavak 2. postaje stavak 3**.**

**Članak 7.**

U članku 35. stavak 3. se briše.

**Članak 8.**

Iza članka 47. dodaje se članak 47.a koji glasi:

„Članak 47.a

U slučaju nastupa opravdanih okolnosti, koje se unaprijed nisu mogle predvidjeti, sjednice se mogu održavati elektroničkim putem, isključivo u obliku video sastanaka na daljinu uživo.

Na održavanje sjednica iz stavka 1. ovoga članka, na odgovarajući se način primjenjuju odredbe ovog Statuta kojima se uređuje način rada Školskog odbora.“.

**Članak 9.**

U članku 49. stavak 1.mijenja se i glasi:"Pozivi za sjednicu u pravilu se dostavljaju u pisanom obliku, obavezno s prijedlogom dnevnog reda, prijedlogom zapisnika prethodne sjednice te materijalima za sjednicu, najkasnije 3 dana prije održavanja sjednice.".

U stavku 4. iza riječi „stavlja se na oglasnu ploču Centra“ dodaju se riječi; “i objavljuju na mrežnoj stranici Centra“.

**Članak 10.**

U članku 50. iza stavka 2.dodaje se novi stavak koji glasi: „Zaključci sa sjednice Školskog odbora objavljuju se na mrežnim stranicama Centra.“

**Članak 11.**

U članku 58. stavku 2. riječi: „gradski ured nadležan za obrazovanje (u daljnjem tekstu: Gradski ured)“ zamjenjuju se riječima: „Gradski ured.“.

**Članak 12.**

U članku 60. alineja 7. mijenja se i glasi:

*„-* predlaže prijedlog financijskog plana, te prijedlog polugodišnjeg i godišnjeg izvještaja o izvršenju financijskog plana;“.

alineja 22.mijenja se i glasi: „- sklapa samostalno pravne poslove o stjecanju, opterećivanju ili otuđivanju pokretne imovine, te sklapa ugovore o nabavi roba i usluga, kao i nabavi radova i ostale imovine pojedinačne vrijednost do 9.290,00 eura bez PDV-a, a preko 9.290,00 eura bez PDV-a prema prethodnoj odluci Školskog odbora, odnosno suglasnosti Osnivača.“.

**Članak 13.**

U članku 62. iza stavka 1. dodaje se novi stavak 2. koji glasi:

„Ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva.“

Dosadašnji stavak 2. postaje stavak 3.

**Članak 14.**

Članak 68. mijenja se i glasi:

„(1) Dodatne kompetencije iz prethodnog članka Školski odbor vrednuje na sljedeći način:

1. poznavanje stranog jezika – 1 bod
2. osnovne digitalne vještine – 1 bod
3. iskustvo rada na projektima:

* regionalni i lokalni projekt – 1 bod
* nacionalni projekt – 2 boda

      - međunarodni projekt – 3 boda

(2) Ako kandidat ne dostavi dokaze o dodatnim kompetencijama iste se vrednuju sa 0 bodova.“

**Članak 15.**

U članku 84. u stavku 2. iza alineje 17. dodaje se nova alineja 18. koja glasi:

*„-*na prijedlog liječnika školske medicine donosi odluku o oslobađanju pohađanja redovite nastave u školi za učenike koji zbog većih motoričkih teškoća ili kroničnih bolesti ne mogu polaziti nastavu, “.

Dosadašnje alineje 18.-21. postaju alineje 19.-22.

**Članak 16.**

U članku 98. stavak 2. mijenja se i glasi:

„Poslove tajnika može obavljati osoba koja je završila:

-sveučilišni integrirani prijediplomski i diplomski studij pravne struke ili stručni diplomski studij javne uprave,

-stručni prijediplomski studij upravne struke, ako se na natječaj ne javi osoba iz alineje 1. ovog članka.“.

**Članak 17.**

U članku 103. stavku 1. na kraju stavka briše se točka i dodaju riječi: „u pravilu putem e-dnevnika.“.

**Članak 18.**

U članku 122. na kraju članka se briše točka, dodaje zarez i riječi: “ali ne kasnije od 15. listopada kalendarske godine.“

iza stavka 1. dodaje se stavak 2. koji glasi:

„Iznimno, u slučaju da učenik nije mogao pristupiti popravnom ili predmetnom ispitu, odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, škola je dužna učeniku omogućiti polaganje ispita i nakon roka iz stavka 1. ovog članka, uz suglasnost ministra.“.

**Članak 19.**

U članku 140. stavak 2. mijenja se i glasi: „Roditelji, odnosno skrbnici dužni su obavijestiti razrednika o razlogu izostanka učenika najkasnije drugi dan nakon izostanka, u pravilu putem e-dnevnika.“.

**Članak 20.**

U članku 152., stavku 1. iza alineje 5. točka se zamjenjuje zarezom *i* dodaje se nova alineja 6. koja glasi:

„- objavljivanjem na mrežnim stranicama Centra podataka o uvjetima i načinu pružanja usluga i obavljanju poslova iz svoje djelatnosti.“.

**Članak 21.**

U članku 153. dodaje se stavak 2. koji glasi:

„Centar će uskratiti davanje informacija, odnosno uvid u dokumentaciju samo u skladu s propisima o zaštiti tajnosti podataka i zaštiti osobnih podataka.“.

**Članak 22.**

Članak 160. se briše.

**Članak 23.**

U članku 166. stavak 1. mijenja se i glasi. „Opći akti objavljuju se na mrežnoj stranici i oglasnoj ploči Centra.“.

**Članak 24.**

Odluka o izmjenama i dopunama Statuta Centra za odgoj i obrazovanje „Goljak“ stupa na snagu osmog dana od dana objave na oglasnoj ploči Centra.

Prijedlog Odluke o izmjenama i dopunama Statuta Centra za odgoj i obrazovanje „Goljak“ utvrđen je na sjednici Školskog odbora održanoj 03. lipnja 2024. godine.

**KLASA:** 011-01/24-01/01

**URBROJ:** 251-266/3

**Zagreb, 03. lipnja 2024.**

**PREDSJEDNICA ŠKOLSKOG ODBORA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Melita Tatar, prof. reh.**

Utvrđuje se da je Gradska skupština Grada Zagreba na ovu Odluku o izmjenama i dopunama Statuta dala prethodnu suglasnost Zaključkom KLASA: 024-01/24-003/280, URBROJ: 251-266-04-24-15 od dana 27. lipnja 2024. godine.

Ova Odluka o izmjenama i dopunama Statuta **donijeta je 11. srpnja 2024. godine**, **objavljena je na oglasnoj ploči 11. srpnja 2024. godine** i **stupila je na snagu 19. srpnja 2024. godine.**

**KLASA:** 011-01/24-01/01

**URBROJ:** 251-266/4

**Zagreb, 11. srpnja 2024.**

**PREDSJEDNICA ŠKOLSKOG ODBORA RAVNATELJ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**Melita Tatar, prof. reh. Željko Kranjec, dipl. teol.**